Veronmaksajain Keskusliitto ry	Lausunto
Kalevankatu 4				
00100 HELSINKI			22.1.2013

				
Valtiovarainministeriö
Snellmaninkatu 1
Helsinki

E-mail	valtiovarainministerio@vm.fi

Viite	Lausuntopyyntö 10.12.2013 VM138:00/2013

Lausunto romualan käännettyä verovelvollisuutta koskevasta selvityksestä 

Yleistä
Selvityksessä ehdotetaan romualalla otettavaksi käyttöön käännetty verovelvollisuus. Selvityksen mukaan tavoiteltu verotuotto saavutettaisiin rajaamalla käännetty verovelvollisuus vain varsinaisiin romualan yrityksiin, joita on noin 650..

Toinen vaihtoehto olisi säätää kaikenlainen metalliromun myynti käännetyn arvonlisäveron piiriin. Silloin säännöstö koskisi satunnaisesti muun toiminnan yhteydessä syntyneen romun hyvinkin satunnaista luovutusta.

Käännetty verovelvollisuus on poikkeus pääsäännöstä ja monimutkaistaa verotusta. Monimutkainen verotus aiheuttaa yrityksille hallinnollisia kustannuksia.

Veronmaksajain Keskusliitto toteaa ehdotetun käännetyn verovelvollisuuden takaavan tehokkaasti arvonlisäverojen kertymisen romualalta, mutta aiheuttavan yrityksille ja hallinnolle kustannuksia. 

Jos käännetyn verovelvollisuuden käyttöönotto katsotaan tarpeelliseksi romualalle, kannattaa Veronmaksajain Keskusliitto suppeampaa toteutustapaa (vaihtoehto B).

Teemu Lehtinen		Vesa Korpela
toimitusjohtaja		lakiasiain johtaja